stanford-oval/wikipedia huggingface dataset:
MM-rallikausi 2004
Kauden tapahtumat lyhyesti > Sardinian ralli

Sardiniassa Petter Solberg otti kolmannen perättäisen voittonsa. Sebastien Loeb varmisteli MM-titteliään kakkossijallaan. Sainz ja Märtin taistelivat tiukasti kolmannesta paikasta, mutta viimeisenä päivänä Märtinin moottori hajosi, ja Sainz otti kolmannen tilan helposti. Huomion ansaitsee paikallinen yksityiskuljettaja Andrea Navarra, joka ajoi neljänneksi, jättäen ongelmista kärsineen Duvalin taakseen. Suurimman huomion ansaitsee Gianluigi Galli, joka kotikisassaan ajoi sensaatiomaisesti ison N-ryhmän Mitsubishillä kuudenneksi. Taakse jäivät Grönholm, joka kaatoi autonsa rallin alussa, ja yksityiskuljettaja Anthony Warmbold. Totuuden nimessä on todettava, että ajamalla N-ryhmän autolla MM-pisteille, Galli osoitti kuinka laimeaksi kilpailu WRC autojen vähentyessä oli mennyt. Loebilla oli mahdollisuus varmistaa mestaruus jo seuraavassa MM rallissa Korsikalla.
Kauden tapahtumat lyhyesti > Korsikan ralli

Korsikalla Loeb varmisti mestaruuden ottamalla kakkospaikan. Märtin ajoi selvään voittoon. tiukat taistelut puuttuivat sillä Loeb jätti selvästi Sainzin kolmanneksi ja Sainz puolestaan piti helposti Grönholmin takanaan. Subarun ja Pirellin yhteistyö ei toiminut asfaltilla ja Solberg oli viides, menettäen teoreettisetkin MM mahdollisuutensa. Solbergin tehtäväksi jäi nyt puolustaa MM hopeaa Sainzia ja Märtiniä vastaan.
Kauden tapahtumat lyhyesti > Katalonian ralli

Ennen Katalonian rallia Carlos Sainz ilmoitti lopettavansa uransa kauteen 2004. Syyksi Sainz sanoi liian pitkän ja aikaa vievän sarjan. Sainz halusi enemmän aikaa perheelleen ja viimeisen niitin löi kauden 2005 MM sarja, jossa oli yhä 16 kilpailua. Sainzin lopettamispäätös näkyi yleisöryntäyksenä, kun espanjalaiset halusivat hyvästellä rallisankarinsa. Rallin voitti Märtin. Grönholm onnistui pitämään hurjaan vireeseen päässeen Sainzin takanaan. Sainz otti uransa viimeisessä Katalonian rallissa kolmannen sijan. Loeb keskeytti öljypohjan rikkoontumiseen. Huomion ansaitsee yksityiskuljettaja Stéphane Sarrazin, joka oli paras Subaru neljännellä sijallaan ja ajoi jopa yhdet pohjat. Sarrazinin jotkut muistavat ehkä myös tämän lyhyestä urasta Formula ykkösissä. Solberg oli viides, Daniel Sola kuudes, Gianluigi Galli seitsemäs, ja ilman tallipaikkaa kaudelle 2005 jäänyt Hirvonen kahdeksas. MM hopea oli vilä auki, Solberg, Märtin ja Sainz ratkaisisivat hopean Australiassa, kauden päätöskisassa.
Kauden tapahtumat lyhyesti > Australian ralli

Australiassa nähtiin mitä sääntömuutokset pahimmillaan tekivät. Kisassa oli lopulta vain neljä tehdas WRC autoa! Ensin pois jäi Sainz, joka ajoi nuotitusjaksolla ulos ja lääkärien suosituksesta jätti Australian ajamatta. Näin Katalonian rallin uskottiin jääneen Sainzin viimeiseksi kisaksi. Samalla Sainz menetti myös mahdollisuutensa MM hopeaan. Rallin avauksessa Märtinin moottori oikutteli ja ei aikaakaan kun Märtin keskeytti. Sitten Solberg ajoi ulos ja näin mitalit oli jaettu. Grönholm taisteli voitosta, kunnes ajoi ulos toisen päivän aamuna. Loeb otti helpon voiton, Rovanperä päätti Peugeot yhteistyön hienosti kakkospaikkaan ja Duval oli kolmas. Hirvonen otti neljännen paikan. loput sijat menivät ison N ryhmän autoille järjestyksessä Chris Atkinson, Xavier Pons, Cody Crocker, Toshihiro Arai. Kaudelle 2005 oli luvassa jälleen uusia sääntömuutoksia. 2004 vuoden päätöstä voi verrata kauden 2003 päätökseen: 2003 WRC autoja oli maalissa selkeästi yli kymmenen, Australiassa vain neljä. Siitä voi päätellä menivätkö muutokset oikeaan suuntaan.
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 | 7 | 8 |
| Pisteet | 10 | 8 | 6 | 5 | 4 | 3 | 2 | 1 |
Tulokset > Valmistajien mestaruus

| Sija | Talli | Kilpailu> MON  | Kilpailu> SWE  | Kilpailu> MEX  | Kilpailu> NZL  | Kilpailu> CYP  | Kilpailu> GRC  | Kilpailu> TUR  | Kilpailu> ARG  | Kilpailu> FIN  | Kilpailu> GER  | Kilpailu> JPN  | Kilpailu> GBR  | Kilpailu> ITA  | Kilpailu> FRA  | Kilpailu> ESP  | Kilpailu> AUS  | Yhteis- pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Citroën World Rally Team | 10 | 14 | 6 | 8 | 16 | 11 | 15 | 18 | 11 | 16 | 12 | 13 | 14 | 14 | 6 | 10 | 194 |
| 2 |  Ford World Rally Team | 14 | 8 | 18 | 7 | 8 | 5 | 5 | 6 | 12 | 13 | 6 | 10 | 5 | 10 | 10 | 6 | 143 |
| 3 |  Subaru World Rally Team | 2 | 8 | 9 | 12 | 9 | 10 | 9 | 5 | 0 | 3 | 12 | 12 | 10 | 7 | 9 | 5 | 122 |
| 4 |  Peugeot | 9 | 8 | 4 | 12 | 0 | 6 | 8 | 4 | 10 | 4 | 8 | 3 | 4 | 5 | 8 | 8 | 101 |
| 5 |  Mitsubishi | 3 | 0 | 2 | 0 | 0 | 4 | 2 | 3 | 3 | 0 | 0 | 0 | 0 | 0 | 0 | 0 | 17 |
Tulokset > Junioreiden MM sarjan tulokset

1. Per-Gunnar Andersson 39 p
2. Nicolas Bernandi 37 p
3. Guy Wilks 34 p
4. Kosti Katajamäki 31 p
5. Mirco Baldacci 23 p
Tulokset > N ryhmän MM sarjan tulokset

1. Niall McShea 35 p
2. Toshihiro Arai 30 p
3. Jani Paasonen 29 p
4. Xavier Pons 27 p
5. Alister McRae 26 p
Rallit ja voittajat kaudella 2004

Monte Carlo: Sebastien Loeb (Citroën Xsara WRC)
Ruotsin ralli: Sebastien Loeb (Citroën Xsara WRC)
Meksikon ralli: Markko Märtin (Ford Focus WRC03)
Uuden Seelannin ralli: Petter Solberg (Subaru Impreza WRC)
Kyproksen ralli: Sebastien Loeb (Citroën Xsara WRC)
Akropolis ralli: Petter Solberg (Subaru Impreza WRC)
Turkin ralli: Sebastien Loeb (Citroën Xsara WRC)
Argentiinan ralli: Carlos Sainz (Citroën Xsara WRC)
Neste Rally Finland: Marcus Grönholm (Peugeot 307 WRC)
Saksan ralli: Sebastien Loeb (Citroën Xsara WRC)
Japanin ralli: Petter Solberg (Subaru Impreza WRC)
Walesin ralli: Petter Solberg (Subaru Impreza WRC)
Sardinnian ralli: Petter Solberg (Subaru Impreza WRC)
Korsikan ralli: Markko Märtin (Ford Focus WRC03)
Katalonian ralli: Markko Märtin (Ford Focus WRC03)
Australian ralli: Sebastien Loeb (Citroën Xsara WRC)
Tallit ja kuljettajat kaudella 2004

Subaru:
Petter Solberg
Mikko Hirvonen
Citroen:
Sebastien Loeb
Carlos Sainz
Peugeot:
Marcus Grönholm
Harri Rovanperä
Freddy Loix
Ford:
Markko Märtin
Francois Duval
Janne Tuohino (Ruotsissa ja Suomessa)
Mitsubishi:
Gilles Panizzi
Gianluigi Galli
Daniel Sola
Kristian Sohlberg
Skoda
Armin Schwarz
Toni Gardemeister
Jani Paasonen (Suomen ralli)
Kirjallisuutta, luettavaa ja katsottavaa

Ruutulippu Moottoriurheilun vuosi 2004
Rally XS -lehden vuosikerta 2004
Vauhdin Maailma -lehden vuosikerta 2004
Kuvia rallikaudesta 2004 (Arkistoitu – Internet Archive)
Rallin maailmanmestaruussarjan kaudet
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Men in Black III

| MIB³ – miehet mustissa 3> MIB³ |
| --- | --- |

Ohjaaja:  Barry Sonnenfeld
Käsikirjoittaja:  Etan Cohen
Perustuu:  Sarjakuva The Men in Black Lowell Cunningham
Tuottaja:  Steven Spielberg Walter F. Parkes Laurie MacDonald
Säveltäjä:  Danny Elfman
Kuvaaja:  Bill Pope
Leikkaaja:  Don Zimmerman
Pukusuunnittelija:  Mary E. Vogt
Lavastaja:  Bo Welch
Pääosat:  Will Smith Tommy Lee Jones Josh Brolin Jemaine Clement Michael Stuhlbarg Emma Thompson
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  Columbia Pictures InterCom Netflix Sony Pictures Motion Picture Group
Ensi-ilta:  25. toukokuuta 2012
Kesto:  106 minuuttia
Alkuperäiskieli:  englanti
Budjetti:  215 000 000 dollaria
Edeltäjä:  MIB II – miehet mustissa 2
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Men in Black III (lyh. MIB³) on vuonna 2012 3D:nä julkaistu tieteiskomediaelokuva, joka on jatko-osa elokuville Miehet mustissa ja Miehet mustissa 2. Elokuvan päätähtinä jatkoivat Tommy Lee Jones ja Will Smith. Elokuvan ohjasi Barry Sonnenfeld. Elokuvan kuvaukset alkoivat 16. marraskuuta 2010. Elokuvan ensi-ilta oli 25. toukokuuta 2012.
Näyttelijät

| 0 | 1 | 2 |
| --- | --- | --- |
|  Will Smith  | … |  Agentti J   |
|  Tommy Lee Jones  | … |  Agentti K   |
|  Josh Brolin  | … |  Nuori Agentti K   |
|  Emma Thompson  | … |  Agentti O   |
|  Alice Eve  | … |  Nuori Agentti O   |
|  Michael Stuhlbarg  | … |  Griffin   |
|  Nicole Scherzinger  | … |  Lilly   |
|  Jemaine Clement  | … |  Boris   |
Aiheesta muualla

Traileri
Aiheesta muualla > Arvostelut

Antti Honkala: Men in Black 3  23.5.2012. Filmgoer.fi.
Punalatviot

| Punalatviot |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Asterales
Heimo::  Asterikasvit
Suku::  Punalatviot Eutrochium  Raf.
Katso myös
   Punalatviot Commonsissa 
Infobox OKNimi-testi OK: 
Punalatviot (Eutrochium) on asterikasveihin kuuluva kasvisuku, jossa on viisi lajia. Punalatviot ovat punalatvojen (Eupatorium) lähisukuisia ruohoja, joita esiintyy alkuperäisenä Yhdysvalloissa ja Kanadassa. Nykyinen suku on 2000-luvun alussa erotettu punalatvoihin aiemmin kuuluneista lajeista. Osaa punalatvioista viljellään koristekasvina mm. Euroopassa, purppurapunalatvio (aiemmin purppurapunalatva) on lajeista käytetyin perennana.
Lajit

Eutrochium dubium, syn. Eupatorium dubium
rusopunalatva (Eutrochium fistulosum, syn. Eupatorium fistulosum)
täpläpunalatvio (täpläpunalatva) (Eutrochium maculatum, syn. Eupatorium maculatum)
purppurapunalatvio (purppurapunalatva) (Eutrochium purpureum, syn. Eupatorium purpureum)
Eutrochium steelei, syn. Eupatorium steelei
Aiheesta muualla

Suomen Lajitietokeskus: Punalatviot – Eutrochium
Melodies of Love

| Melodies of Love Bobby Vinton |
| --- | --- | --- |

Studioalbumin tiedot
 Julkaistu: 1974
 Formaatti: LP-levy
 Tuottaja(t): Bob Morgan
 Tyylilaji: pop
 Levy-yhtiö: ABC
Bobby Vintonin muut julkaisut
| The Bobby Vinton Treasury 1973 | Melodies of Love 1974 | With Love 1974 |
Melodies of Love on Bobby Vintonin kahdeskymmenesneljäs studioalbumi ja ensimmäinen ABC Recordsin alaisuudessa julkaisema albumi vuodelta 1974.
Albumilla on seuraavat cover-versiot: "I Honestly Love You", "You'll Never Know", ja "Here in My Heart".
Kappaleet > Puoli A

My Melody of Love - (Bobby Vinton, Henry Mayer) - 3:08
I Honestly Love You - (Peter Allen, Jeff Barry) - 3:25
You’ll Never Know - (Mack Gordon, Harry Warren) - 2:40
Dick and Jane - (D. Blackwell) - 3:15
Never Ending Song of Love - (Delaney Bramlett) - 2:57
Am I Losing You - (Bobby Vinton, Alberto Testa, M. Remigi) - 3:00
Kappaleet > Puoli B

The Most Beautiful Girl - (Norris Wilson, Billy Sherrill, Rory Michael Bourke) - 2:27
My Gypsy Love - (Bobby Vinton) - 3:12
I'll Be Loving You - (Bobby Vinton, Gene Allan) - 2:46
Here in My Heart - (Pat Genaro, Lou Levinson, Bill Borrelli) - 2:43
I Want to Spend My Life With You - (L. Weiss, J. Williams) - 3:07
Albumin tekijät

Sovittajat: Al Capps, Mike Melvoin, Joe Reisman, Ernie Freeman
Insinöörit: Armin Steiner, Tommy Vicari, Michael Lietz, Ray Gerhart, John Wagner, Barry Keene
Albumin suunnittelu: Tim Bryant
Valokuvat: Mia Beard
Listat

Albumit - Billboard (North America)
| Vuosi | Chart | Sijoitus |
| --- | --- | --- |
| 1974 | The Billboard 200 | 16 |

Singlet - Billboard (North America)
| Vuosi | Single | Lista | Sijoitus |
| --- | --- | --- | --- |
| 1974 | "My Melody of Love" | The Billboard Hot 100 | 3 |
| 1974 | "My Melody of Love" | Adult Contemporary | 1 |
Puija

| Puija |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Kasvit Plantae
Kaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Poales
Heimo::  Ananaskasvit Bromeliaceae
Suku::  Puijat Puya
Laji::  raimondii
Kaksiosainen nimi
 Puya raimondii  Harms 
Synonyymit
 Pourretia gigantea Raimondi ex Herrera 
Katso myös
   Puija Wikispeciesissä   Puija Commonsissa 
Infobox OKNimi-testi OKIUCN-testi OK: 
Puija (Puya raimondii) on ananaskasveihin kuuluva kasvi. Laji on erittäin uhanalainen ja vähenemässä. Se on maailman hitaimmin kukkiva kasvi: se kukkii vasta 80–150 vuoden ikäisenä ja kuihtuu sen jälkeen.
Ensimmäinen lajin yksilö löydettiin 1870 Boliviasta. Laji kasvaakin Etelä-Amerikassa Perussa ja Boliviassa Andeilla keskimäärin 4 000 metrin, mutta jopa 4 800 metrin korkeudessa.
Mastuj

| Mastuj |
| --- | --- |
 Mastuj
 Koordinaatit: 36°17′N, 72°31′E 
Valtio:   Pakistan
Provinssi:  Khyber Pakhtunkhwa
Piirikunta:  Chitral
Väkiluku (2017):  16 582
Infobox OKVirheellinen NIMI-arvo: 
Mastuj on kaupunki Pakistanin Khyber Pakhtunkhwan provinssissa. Sen asukasluku oli  vuoden 2017 väestönlaskennan mukaan 16 582.
Maantiede

Mastuj sijaitsee Pakistanin Khyber Pakhtunkhwan provinssissa Chitralin piirikunnassa. Alue on Jarkhunjoen yläjuoksun laaksoa. Mastujin korkeus merenpinnasta on noin 2 400 metriä. Chitralin kaupunki sijaitsee noin 115 kilometriä lounaaseen. Gilgitin kaupunki sijaitsee Mastujista itään.
Historia

Mastuj sijaitsi ilmeisesti muinaisen Syamakan alueella. Mahdollisesti se oli myös kiinalaisen matkailija Wukongin 700-luvulla mainitsema Chu-wei tai Shang-mi. Joidenkin kaiverrusten perusteella alue kuului edelleen Hindušahien valtakuntaan.
Britit alkoivat levittää valtaansa alueelle 1800-luvulla. Suuren pelin aikana britit pelkäsivät Venäjän yrittävän levittäytyä Keski-Aasiasta Hindukušin alueelle. Uhka vaati vuoristosolien hallintaa. Britit olivat vuonna 1846 tunnustaneet Kashmirin valtion ja sen maharadžaa kannustettiin levittämään valtaansa Chitralin ja Mastujin suuntaan. Intian varakuningas George Curzonin kaudella aloitettiin hanke heimosoturien värväämiseksi brittien riveihin. Mastujista tuli tuolloin näiden heimosoturien keskus.
Väestö

Mastujin asukasluku oli Pakistanin vuoden 2017 väestönlaskennan mukaan 16 582. Suuremman Mastujin tehsilin asukasluku oli samaan aikaan 169 240.
Paikallista maisemaa.
Mastujin linna vuonna 1895.
Martha Sandwall-Bergström

| Martha Sandwall-Bergström> Martha Sandwall.Henkilötiedot |
| --- | --- |
Koko nimi:  Martha Majken Birgitta Sandwall-Bergström
Syntynyt: 5. kesäkuuta 1913 Nävelsjö, Jönköping, Ruotsi
Kuollut: 2. maaliskuuta 2000 (86 vuotta) Malmö, Ruotsi
Kansalaisuus:  Ruotsi
Ammatti:  Kotiapulainen, hedelmätilallinen
Puoliso:  Lars-Erik Bergström (vih. 1939; k. 1963)
Lapset:  1
Kirjailija
Salanimi: Birgitta Bergström Anna Loo
Tuotannon kieli: ruotsi
Tyylilajit:  Lastenkirjallisuus, nuortenkirjallisuus, historia, romantiikka
Esikoisteos:  Gulla, torpan prinsessa (alk. Kulla-Gulla) (1945)
Aiheesta muualla
Löydä lisää kirjailijoitaKirjallisuuden teemasivulta
Martha Sandwall-Bergström o.s. Sandwall (5. kesäkuuta 1913 Nävelsjö – 2. maaliskuuta 2000 Malmö) oli ruotsalainen lasten- ja nuortenkirjailija, joka tunnetaan erityisesti Gulla-sarjan kirjoittamisesta. Kirjoja pidetään Ruotsissa klassikoina.
Varhaisempi elämä

Martha Sandwall-Bergström syntyi 5. kesäkuuta 1913 Jönköpingin Nävelsjössä hyvin uskonnolliseen perheeseen. Hänen isänsä oli saarnaaja ja pyhäkoulunopettaja ja hänen äitinsä hoiti perheen omistamaa terveyskylpylää. Perheessä oli yhteensä viisi lasta, ja myös he auttoivat kylpylän pidossa.
Vapaa-ajallaan Martha harrasti lukemista ja kirjoittamista, ja hän lähetti kirjoituksiaan myös sanomalehtiin. Ensimmäisen kerran hänen novellinsa julkaistiin sanomalehdessä Marthan ollessa 12-vuotias.
Reaalikoulun käytyään Sandwall-Bergström unelmoi kirjailijan urasta ja halusi lukea vielä ylioppilaaksi, mutta hänen piti lopettaa koulunkäynti. Hän alkoi tehdä kotiapulaisen töitä eri perheille ja jatkoi työssä useamman vuoden, vaikka ei pitänytkään siitä lainkaan. Työnantajat asuivat Puolassa, Ranskassa ja Tukholmassa.
Vuonna 1939 Sandwall-Bergström meni naimisiin arkeologi Lars-Erik Bergströmin kanssa, jonka hän oli tavannut käydessään konttoristikurssia. Heille syntyi yksi tytär. Perhe muutti paikkakunnalta toiselle miehen töiden perässä, ja Sandwall-Bergström omisti aikansa lasten- ja kodinhoidolle. Mies sairastui pian vakavasti ja halvaantui, ja Sandwall-Bergström oli sen jälkeen vastuussa myös hänen hoidostaan. Elättääkseen perhettä hän alkoi kirjoittaa sanomalehtiin rakkaustarinoita. Osa tarinoista julkaistiin nimimerkeillä. Hän kuitenkin unelmoi yhä oman kirjan julkaisemisesta.
Kirjailijana

Vuonna 1945 kirjankustantamo Bonniers järjesti suuren tyttökirjakilpailun, johon Sandwall-Bergström päätti osallistua nopeasti kirjoittamallaan historiallisella kertomuksella nimeltä Kulla-Gulla. Se voitti kilpailun ja nousi sekä lukijoiden että kriitikoiden suosioon. Teos erosi muista ajan tyttökirjoista, koska keskiluokkaisen ympäristön sijaan se sijoittui köyhään perheeseen. Ne myös keskittyivät muihin aiheisiin kuin romantiikkaan, joka tavallisesti oli tyttökirjojen pääteema. Vaikka Sandwall-Bergström ei alkujaan ollutkaan suunnitellut kirjoittavansa tarinalle jatkoa, suostui hän lukijoiden ja kustantamon toiveesta kirjoittamaan jatko-osia.
Gulla-kirjat ilmestyivät alun perin vuosien 1945–1951 välillä. Sandwall-Bergström julkaisi sinä aikana muitakin teoksia, kuten keskiajalle sijoittuvan nuortenromaanin Johanna (1948) ja lehdessä nimimerkillä julkaistun novellin Objuden gäst (1950). Vuonna 1949 Sandwall-Bergström voitti toisenkin kirjoituskilpailun, tällä kertaa tekemällään elokuvakäsikirjoituksella En pojke också. Hän kokeili kirjoittaa useampia eri tyylilajeja, koska ei halunnut profiloitua tyttökirjailijana. Heti Gulla-sarjan jälkeen hän kirjoitti Majken-tytöstä kertovan trilogian, joka ei kuitenkaan saanut yhtä paljon suosiota kuin Gulla-kirjat.
1950-luvulla Sandwall-Bergströmin perhe muutti Málagaan, jossa he alkoivat viljellä sitruunoita. Espanjassa asuessaan Sandwall-Bergström kirjoitti vielä kaksi trilogiaa, toisen Pepita-nimisestä hurskaasta tytöstä ja toisen härkätaistelijan työstä unelmoivasta Arabellasta. Pepita-kirjat saivat ristiriitaisen ja Arabella-kirjat vaisun vastaanoton.
1970–1980-luvuilla Sandwall-Bergström kirjoitti Gulla-sarjaan joitain lisäosia, jotka sijoittuivat muita osia varhaisempaan aikaan.
1980-luvulla Sandwall-Bergström muutti takaisin Malmöhön. Hän kuoli vuonna 2000, ja hänet haudattiin Nävelsjön hautausmaalle.
Teoksia

Gulla-sarja (1945–1987)
Johanna (1948)
Objuden gäst (1950) julkaistu nimimerkillä Anna Loo
Majken-trilogia (1952–1954)
Ainainen meteli porraskäytävässä (1954; ruots. Aldrig en lugn stund hos Oskarssons, 1952)
Kohtalokas kevät (1955; ruots. Allt händer hos Oskarssons, 1953)
Majken Stolt, omaa sukua Oskarsson (1955; ruots. Majken Stolt, född Oskarsson, 1954)
Pepita-trilogia (1955–1958)
Enkelten puro (1961; ruots. Änglarnas bäck, 1955)
Snäckans sång (1956)
Unga Pepita (1958)
Arabella-trilogia (1959–1971)
Silvermånen (1959)
Elddansen på Silvermånen (1961)
Mysteriet vid Korsvägen (1971)
Suomennetut teokset

Gulla pitää lupauksensa : tyttöromaani (Kulla-Gulla håller sitt löfte); suomentanut Heliä-Kaarina Salminen, Helsinki: Otava 1951
Torpan prinsessa : tyttöromaani (Kulla-Gulla ); suomentanut Heliä-Kaarina Salminen, Helsinki: Otava 1951
Gulla, torpan prinsessa, Helsinki: Otava 1970
Gulla-tyttö kartanossa  (Kulla-barnen på herrgården); suomentanut Heliä-Kaarina Salminen, Helsinki: Otava 1951
Gulla-tyttö koulussa : tyttöromaani (Kulla-Gulla i skolan); suomentanut Eeva Kauppinen, Helsinki: Otava 1951
Ainainen meteli porraskäytävässä (Aldrig en lugn stund hos Oskarssons); suomentanut Kyllikki Hämäläinen, Helsinki: Otava 1954
Kohtalokas kevät (Allt händer hos Oskarssons); suomentanut Helvi Karahka , Helsinki: Otava 1954
Majken Stolt, omaa sukua Oskarsson (Majken Stolt, född Oskarsson); suomentanut Kyllikki Hämäläinen, Helsinki: Otava 1955
Enkelten puro (Änglarnas bäck);  suomentanut Sinikka Åberg, Helsinki: Otava 1961
Gulla saavuttaa voiton (Kulla-Gulla vinner en seger); suom.Heliä-Kaarina Salminen, Helsinki: Otava 1971
Gulla ratkaisee arvoituksen (Kulla-Gulla löser en gåta); suomentanut Heliä-Kaarina Salminen, Helsinki: Otava 1972
Gulla-tyttö koulussa (Kulla-Gulla i skolan); suomentanut Eeva Kauppinen, Helsinki: Otava 1972
Gulla-tyttö kartanossa (Kulla-Gulla på herrgården); suomentanut Heliä-Kaarina Salminen, Helsinki: Otava 1972
Gullan ensi tanssiaiset (Kulla-Gullas första bal); suomentanut Matti ja Kaija Turunen, Helsinki: Otava 1872
Gulla kesälomalla (Kulla-Gullas sommarlov); suomentanut Matti ja Kaija Turunen, Helsinki: Otava 1973
Gulla löytää tiensä (Kulla-Gulla finner sin väg); suomentanut Matti ja Kaija Turunen, Helsinki: Otava 1974
Gulla morsiamena (Kulla-Gullas myrtenkrona); suomentanut Matti ja Kaija Turunen, Helsinki: Otava 1974
Gulla, huutolaistyttö (Kulla-Gulla på blomgården); suomentanut Matti ja Kaija Turunen, Helsinki: Otava 1974
Gulla ja Tomas Torppari (Kulla-Gulla och Tomas Torpare); suomentanut Matti ja Kaija Turunen, Helsinki: Otava 1974
Lastenkodin tyttö (Kulla-Gulla på barnhemmet); suomentanut Jukka Kemppinen, Helsinki: Otava 1987
Pullman

Pullman voi tarkoittaa ainakin seuraavia:
Pullman Palace Car Company, yhdysvaltalainen rautatievaunujen valmistaja
Pullman-vaunu, erilaisista junien makuu- ja ravintolavaunuista käytetty nimitys
Pullman, Mercedes-Benz- ja Maybach-loistoautojen pidempikorinen limusiinimalli
Pullman, entinen tehdaskaupunki, nykyinen Chicagon kaupunginosa
Pullman, kaupunki Washingtonin osavaltiossa Yhdysvalloissa
Pullman Hotels, yksi ranskalaisen AccorHotelsin hotelliketjuista
Sukunimenä

Bill Pullman (s. 1953), yhdysvaltalainen näyttelijä
George M. Pullman (1831–1897), yhdysvaltalainen liikemies, Pullman-vaunun kehittäjä ja Pullman Companyn perustaja
Philip Pullman (s. 1946), brittiläinen kirjailija
Muuta

Pullmanin lakko, suuri rautatietyöläisten lakko Yhdysvalloissa vuonna 1894
Ryhmä Pullman, brittiläinen television poliisisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pullman”, voi hakea sivunnimihaulla, laajalla sivunnimihaulla tai tekstihaulla.
Marsin geologia

Marsin pinnanmuodot
Marsin pinnanmuodot Mars Global Surveyorin kuvaamana
Marsin geologia tutkii Mars-planeetan rakennetta, koostumusta sekä sen muotoutumisen historiaa. Marsin geologiaa kutsutaan myös nimellä areologia, joka juontuu Marsin kreikankielisestä nimestä Ares. Marsin pinnan kraatteritiheät alueet ovat hyvin vanhoja. Nuorempia ovat tasangot ja vulkaaniset alueet, kuten Tharsis-harju. Alavilla tasangoilla on tulivuorten purkautuessa lainehtinut vesi ehkä noin 1 800 miljoonaa vuotta sitten, verrattain myöhään Marsin historiassa. Marsissa ei ole mannerlaattoja eli suurimittakaavaista laattatektoniikkaa. Laattatektoniikan puute selittää myös planeetan tulivuorten kasvun valtavan suuriksi. Mannerlaattojen liikkeen vuoksi maapallon kuumissa pisteissä syntyvät tulivuoret siirtyvät ajan myötä syrjään eivätkä ehdi kasvaa suuremmiksi. Marsissa pintakerros pysyy paikallaan ja tulivuoret kasvavat vähitellen hyvin korkeiksi ja laajoiksi. Marsin tulivuoret ovat kilpitulivuoria.
Marsin tummat ja vaaleat alueet

Marsissa on maasta kaukoputkella katsoen tummia ja vaaleita alueita. Tummat ”meret” ovat tumman pölyn peittämiä, vaaleat
alueet vaalean pölyn peitossa. Syrtis Major on suuri tumma alue, jonka tumma pöly on purkautunut tulivuoresta. Monet tummat alueet todellisuudessa ovat yläviä maita. Tummien alueiden albedo on 0,07 ja vaaleiden 0,16. Marsin muinaiset meret ovat sen sijaan sijainneet vaaleina näkyvillä alankoalueilla.